เมื่อคุณแม่ทานยาเข้าไป ยาเหล่านั้นจะไม่สามารถเดินทางไปผสมกับน้ำนมได้โดยตรง ซึ่งจะต้องผ่านกระบวนการกรองจากพนังหลอดเลือดฝอย และผนังต่อมน้ำนมก่อน ซึ่งตัวยาเหล่านั้นจะส่งผ่านไปยังน้ำนมของคุณแม่เพียง 1% เท่านั้นค่ะ อีกทั้งระบบของร่างกายลูกก็ยังมีระบบของร่างกายที่คอยป้องกันยาเอาไว้เช่นเดียวกัน นั่นแปลได้ว่า หากคุณแม่ทานยาเพื่อรักษาอาการป่วยธรรมดา ก็สามารถทำได้ค่ะ แต่ยาบางตัวก็ส่งผลกับการให้นมแม่นะคะ ดังนั้นควรปรึกษาคุณหมอก่อนเพื่อความแน่ใจค่ะ ตัวอย่างยาที่ควรงดให้นมคือ   1.ยาเคมีบำบัด ยาต้านมะเร็ง ซึ่งอาจทำลายเซลล์ในร่างกายของลูกได้ค่ะ 2.ยาลดปวดไมเกรน เออร์โกทามีน อาจทำให้ลูกมีปัญหาทางการนอน หรืออาจมีอาการชักได้ค่ะ 3.ยากรดวิตามิน A ที่ใช้ในการรักษาสิว อาจส่งผลไปยังตับของลูกได้ค่ะ 4.ยารักษาโรคซึมเศร้า อาจทำให้ระบบประสาทของลูกผิดปกติ 5.ยาลดความดัน และรักษาไมเกรน อาจทำให้ไตของลูกมีการทำงานที่ผิดปกติ 6.ยาโบรโมคริปทีน อาจส่งผลให้ร่างกายผลิตน้ำนมน้อยลง 7.การรักษาโรคด้วยสารกัมมันตรังสี